Publication: Magyar Közlöny
Issue: MK-2000-36 (Year: 2000, Number: 36)
Era: 1990-2004
Section: 219 A 176. § (1) és (2) bekezdése az 1995. évi LXI. törvény 2. §-ával
Paragraph Index: 1137

(3) A (2) bekezdés szerinti idézésben vagy értesítésben a büntetőeljárásban részt vevő személyeket fel kell hívni arra, hogy bizonyítási indítványaikat késedelem nélkül, a tárgyalás előtt tegyék meg. A tanács elnöke intézkedik, hogy az ügy elbírálásához a bizonyítási eszközök a tárgyaláson rendelkezésre álljanak. További bizonyítási eszközök felkutatása végett az ügyészt — az iratok visszaküldése nélkül — megkeresheti. 180/A. §223 (1) A tanács elnöke a vádirat kézbesítésével egyidejűleg közli a vádlottal és a védővel, ha az ügyész különösen védett tanú vallomását kívánja bizonyítási eszközként felhasználni; figyelmezteti őket arra, hogy a tanú vallomását tartalmazó jegyzőkönyvi kivonatot megtekinthetik, és írásban a különösen védett tanúhoz kérdés feltevését indítványozhatják.

Source: https://magyarkozlony.hu/hivatalos-lapok/5fd866757c8dc6dc172cce3c37084783fba7c906/dokumentumok/29fb3123ecf98fd73dcc1a898d12c0b9c0859c78/letoltes